recursal/SuperWikiNEXT-32B huggingface dataset:
**Ole Stenen** (29. elokuuta 1903 Øyer–23. huhtikuuta 1975 Oslo) oli norjalainen hiihtäjä ja yhdistetyn mies. Hänen kilpailu-uransa ajoittui 1920- ja 1930-luvuille. Hänen seuransa oli Øyer IL.

1928 St. Moritzin olympialaisissa Stenen kuului Norjan joukkueeseen, joka voitti kultaa näytöslajina olleessa sotilaspartiohiihdossa. Seuraavana vuonna Zakopanen MM-kisoissa Stenen saavutti yhdistetystä hopeaa. Samana vuonna hän voitti Norjan mestaruuden 30 kilometrin hiihdossa.

1931 Oberhofin MM-kisoissa Stenen voitti 50 kilometrillä kultaa. Samana vuonna hän voitti viidenkympin kilpailun myös Holmenkollenilla. Seuraavana vuonna Lake Placidin olympialaisissa Stenen saavutti yhdistetystä hopeaa ja sijoittui 18 kilometrillä kahdeksanneksi. 50 kilometrillä hän keskeytti. 1934 Soleftean MM-kisoissa Stenen oli yhdistetyssä neljäs.

Lähteet
-------

* Ole Stenen Kansainvälinen hiihtoliitto (FIS).  (englanniksi)
* Ole Stenen Kansainvälinen hiihtoliitto (FIS).  (englanniksi)
* 
* (Arkistoitu – Internet Archive)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Norja
* Saksa

 |

 |
**Georg Reimann** (s 1570 Leobschüz, Sleesia – 10. kesäkuuta 1615 Köningsberg, Preussi) oli saksalainen virsirunoilija ja retoriikan professori.

Reiman opiskeli Wittenbergin yliopistossa filosofiaa ja vuodesta 1596 hän toimi Köningsbergin yliopiston kielitieteen ja retoriikan professorina.

Hänen virsituotannostaan on säilynyt vain Suomessa ja Ruotsissa käytössä oleva virsi "Aus Lieb läßt Gott der Christenheit" joka on julkaistu vasta hänen kuolemansa jälkeen 1639.

Suomen evankelis-luterilaisen kirkon virsikirjassa se on virsi 137 "Armollaan Herra ennättää". (Ruots. Jesper Swedberg 1694, Johan Olof Wallin 1816.uom. Uusia Wirsiä 1836, uud. Leena Impiö 1984.) Ruotsin kirkon virsikirjassa virrestä on kaksi versiota, virsi 167 "Armollaan Herra ennättää" (Georg Reimann 1639 1-4. säk.5. säk. ja ruots. Jesper Swedberg 1694, Anders Frostenson 1979, suom. 1836, uud. suom. Pekka Kivekäs 1998) sekä virsi 483 "Kuin tulta, tuulta, henkeä", joka on Olov Hartmanin Reimannin virren mukaan 1978 kirjoittama teksti, suom. Pekka Kivekäs 1999.

Lähteet
-------

1. ↑  Oscar Lövgren: *Psalm- och sånglexikon*, s. 555. Gummesons bokförlag, Stockholm, 1964. (ruotsiksi)
2. ↑  137 Armollaan Herra ennättää *virsikirja.fi*. Viitattu 17.2.2020.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Suomi (KANTO)
* Tšekki

 |
|  |
| Henkilöt | 
* Deutsche Biographie

 |
|  |
| Muut | 
* RISM

 |

 |
Kefalotyria
**Kefalotyri** tai **kefalotiri** (kreik. κεφαλοτύρι) on kova, suolainen, keltainen juusto, joka on valmistettu joko lampaan tai vuohen maidosta Kreikassa tai Kyproksella. Nuoret juustot ovat kaksi kolme kuukautta kypsytettyjä. Vanhemmat kefalotyrit ovat usein vuoden tai useamman ikäisiä, ja ne ovat kuivempia ja maultaan vahvempia ja voidaan syödä esimerkiksi mezen kanssa ouzon kera tai raastettuna eri ruokiin.

Kefalotyrin valmistuksessa käytetyn maidon väri voi vaihdella keltaisen ja valkoisen välillä. Juuston maku muistuttaa gruyèrea, joka on kuitenkin valkeampaa ja melko suolainen verrattuna kefalotyriin. Koska kefalotyri on hyvin kova juusto, käytetään sitä Kreikassa yleisesti paistettuna oliiviöljyssä ruokalajiin nimeltä saganaki tai lisätään ruokiin, kuten spagettiin tai keitetyille vihanneksille. 

Tämä on suosittu ja tunnettu juusto, jonka juuret ovat Kreikassa Bysantin aikakaudella. Kefalotyriä lähellä on samantyyppinen juusto, kefalograviera, joka on valmistettu lehmänmaidosta tai lampaan ja lehmän maidon seoksesta.

Lähteet
-------

* (Arkistoitu – Internet Archive)

### Viitteet

1. ↑  Janet Fletcher. "Kefalotyri cheese offers intriguing mix", San Francisco Chronicle, 2009-06-07. Luettu 2011-02-28. Archived from the original on 2018-06-18.
2. ↑  Harbutt, J. *The World Encyclopedia of Cheese* (2006), ISBN 9780754809920
3. ↑  Ridgway, J. *The Cheese Companion* (2002), ISBN 1840923393
Emil Stumppin piirros Baumeisterista.
**Willi Baumeister** oli saksalainen taidemaalari, joka kuului Saksan abstraktin taiteen johtohahmoihin ja tuli tunnetuksi taktiileista maalauksistaan. Hän opiskeli aluksi tunnetun väriteoreetikon Adolf Hölzelin johtamana. Baumeisterin töihin kuuluu sekä orgaanisia että geometris-konstruktiivisia sommitelmia Reliefimäisiksi pohjustettuja värimaalauksia maalattuaan Baumeister siirtyi puhtaaseen abstraktismiin. Ennen pitkää hän päätyi synteesiin. Siihen ovat vaikuttaneet voimakkaasti primitiivinen taide ja surrealismi. Hän oli professorina Frankfurtissa 1928–1933 ja Stuttgartissa vuodesta 1946. Hän liittyi 1930 Cercle de Carré -ryhmään ja vuonna 1932 Abstraction-Création-ryhmään. Baumeister maalasi myös kone- ja urheiluaiheisia töitä, ennen kuin vuonna 1936 alkoi soveltaa täysin nonfiguratiivista tyyliä. 1940-luvulla Baumeister pyrki primitiivisen taiteen vaikutuksesta yhdistämään konstruktiivisia ja surrealistisia aineksia. Hän julkaisi julkaisun *Das Unbekannte in der Kunst*.

Lähteet
-------

1. ↑  *Otavan iso tietosanakirja, osa 1*, s. 1086. Helsinki: Otava, 1960.
2. ↑  Otavan Suuri Ensyklopedia, s. 8276
3. ↑  *Otavan iso tietosanakirja, osa 1*, s. 1086 ja 1087. Helsinki: Otava, 1960.
4. ↑  *WSOY:n Iso Tietosanakirja, osa 1*, s. 320. Porvoo: Werner Söderström Osakeyhtiö, 1995.
5. ↑  *Facta, osa 1*, s. 618. 7. p.. Porvoo Helsinki: WSOY: Tietosanakirja, 1976. ISBN 951-0-01481-8.
6. ↑  *Otavan iso tietosanakirja, osa 1*, s. 1087. Helsinki: Otava, 1960.
**Emily Giffin** (s. 20. maaliskuuta 1972 Baltimore, Maryland, Yhdysvallat) on yhdysvaltalainen viihde- ja bestseller-kirjailija ja juristi. Hän asuu Atlantassa.

Elämä
-----

Emily Giffin syntyi 20. maaliskuuta 1972 Baltimoressa, Marylandissa. Hän meni lukioon Napervillessä, Illinoisissa, missä hän oli luovan kirjoittamisen kerhossa ja toimi koulun lehden päätoimittajana. Giffin suoritti perustutkinnon Wake Forest -yliopistossa, minkä jälkeen hän meni Virginian yliopistoon opiskelemaan lakia. Giffin valmistui sieltä juristiksi vuonna 1997 ja meni Manhattanille Winston & Strawn -toimiston palvelukseen riita-asioiden osastolle, mutta päätti pian jatkaa kirjoittamista vakavasti.

Vuonna 2001 Giffin muutti Lontooseen ja alkoi kirjoittaa täyspäiväisesti. Kahdeksan kustantajaa hylkäsi hänen ensimmäisen nuorten kirjansa, *Lily Holding True*, mutta häntä ei lannistettu. Giffin alkoi kirjoittaa uutta kirjaa, silloin nimellä *Rolling the Dice*, josta tuli bestseller-kirja *Rakkaus lainassa*.

Vuosi 2002 oli Giffinille tärkeä vuosi. Hän meni naimisiin, löysi agentin ja solmi kahden kirjan sopimuksen St. Martin's Pressin kanssa. Tehdessään korjattua versiota *Rakkaus lainassa* -kirjasta, hän sai idean kirjan jatko-osaan *Rakkauden pudotuspeliin*. Vuonna 2003, Giffin muutti miehensä Hartley Blahan kanssa Englannista Atlantaan, Georgiaan. Muutamaa kuukautta myöhemmin, uudenvuodenaattona, hän synnytti identtiset kaksospojat, Edwardin ja Georgen.

*Rakkaus lainassa* julkaistiin keväällä 2004 ja sitä seurasi *Rakkauden pudotuspeli* vuonna 2005. Giffinin kolmas teos, *Vauvanpitävä*, julkaistiin vuonna 2006.

Vuoden 2007 Giffin vietti kirjoittamalla neljännen teoksensa valmiiksi ja hänen tyttärensä Harriet syntyi samana vuonna 24. toukokuuta.

Teokset
-------

* Rakkaus lainassa (*Something Borrowed*), WSOY, 2007 suom. Inka Parpola
* Rakkauden pudotuspeli (*Something blue*), WSOY, 2008 suom. Inka Parpola
* Vauvanpitävä (*Baby proof*), WSOY, 2008 suom. Inka Parpola
* *Love the One You're With*, 2008
* *Heart of the Matter*, 2010

Lähteet
-------

* Elina Jäntti, Virka-aikakirjailija, Me Naiset 38/2008, s. 19

Aiheesta muualla
----------------

* Emily Giffinin sivusto

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Ranska
* BnF data
* Saksa
* Israel
* Belgia
* Yhdysvallat
* Tšekki
* Korea
* Alankomaat
* Puola

 |
|  |
| Muut | 
* Europeana
* IdRef

 |

 |
**Christian Ponder** (s. 25. helmikuuta 1989 Dallas, Texas) on yhdysvaltalainen entinen amerikkalaisen jalkapallon pelaaja, pelipaikaltaan pelinrakentaja. Hän pelasi NFL-liigassa kausina 2011–2016 edustaen urallaan kolmea eri seuraa. Ponder muistetaan etenkin uransa alkuvaiheista Minnesota Vikingsissa.

NFL-ura
-------

Minnesota Vikings varasi Floridan valtionyliopistossa yliopistojalkapalloa pelanneen Ponderin vuoden 2011 NFL:n varaustilaisuuden ensimmäisellä kierroksella. Tulokaskaudellaan hän onnistui varastamaan aloittavan pelinrakentajan paikan veteraani Donovan McNabbilta, joka jäätyään vakituisesti penkille vapautettiin sopimuksestaan.

Ponder aloitti kauden 2012 Vikingsin kiistattomana ykköspelinrakentajana. Hänen vaihtelevista esityksistä huolimatta Vikings selvisi pudotuspeleihin ja hän piti aloittajan paikkansa koko kauden ajan.

Vikings ei yleisistä odotuksista poiketen myöskään hankkinut uutta pelinrakentajaa ennen kauden 2013 alkua, joten Ponder aloittaa toisen täyden kautensa joukkueen kiistattomana ykkösenä. Ponderin heikot suoritukset saivat monet vaatimaan pelinrakentajan vaihtoa, mutta pelaajat tukivat häntä. Ponder siirrettiin kuitenkin varamieheksi lievän loukkaantumisen jälkeen, mutta varamiehet Matt Cassel ja Josh Freeman pelasivat myös huonosti. Ponder palasi aloittavaksi pelinrakentajaksi ja pelasi yhteensä yhdeksän ottelua runkosarjassa, kunnes olkapäävamma päätti hänen kautensa.

Vikings varasi kevään 2014 varaustilaisuudessa pelirakentaja Teddy Bridgewaterin. Bridgewater sai aloittavan pelinrakentajan roolin ja Ponderin oli tyydyttävä varamiehen asemaan. Hän sai peliaikaa kahdessa ottelussa kauden aikana eikä Vikings tehnyt jatkosopimusta hänen kanssaan.

Ponder teki sopimuksen Oakland Raidersin kanssa, mutta seura purki sopimuksen harjoituskauden jälkeen syyskuussa 2014. Ponder ei pelannut missään kaudella 2014. Kauden 2015 alkuvaiheissa Denver Broncos teki sopimuksen hänen kanssaan Peyton Manningin loukkaantumisen ajaksi. Manningin palattua kokoonpanoon, Ponder vapautettiin sopimuksesta. Kauden 2016 Ponder edusti San Francisco 49ersia, muttei saanut ollenkaan peliaikaa joukkueessa.

Lähteet
-------

1. ↑  Christian Ponder Stats *pro-football-reference.com*. Viitattu 25.3.2019. (englanniksi)
2. 1 2  Sam Lanctot: Why Do People Seem to Hate Christian Ponder? Bleacher Report. Viitattu 25.3.2019. (englanniksi)
3. ↑  Vikings’ Adrian Peterson calls boos directed at Ponder unfair TwinCities. Viitattu 25.3.2019. (englanniksi)
4. ↑  Christopher Gates: Your Full 2013 Minnesota Vikings Quarterback Recap Daily Norseman. Viitattu 25.3.2019. (englanniksi)
5. ↑  Christian Ponder released by Oakland Raiders *nfl.com*. Viitattu 25.3.2019. (englanniksi)
6. ↑  Denver Broncos release QB Christian Ponder *nfl.com*. Viitattu 25.3.2019. (englanniksi)
**Michael Rex Giles** (s. 1. maaliskuuta 1942 Waterloovillessä, Hampshiressä) on englantilainen rumpali, joka tunnetaan parhaiten roolistaan progressiivisen rockyhtye King Crimsonin perustajajäsenenä ja ensimmäisenä rumpalina. Giles erosi yhtyeestä jo vuonna 1969, debyyttialbumi *In the Court of the Crimson Kingin* julkaisun jälkeen. Hän soitti rummut myös yhtyeen kakkosalbumille *In the Wake of Poseidon* (1970), mutta vain sessiomuusikkona. Ennen King Crimsonia hän oli myös jäsenenä veljensä Peterin sekä Crimsonin johtohahmon Robert Frippin kanssa perustamassaan lyhytikäiseksi jääneessä Giles, Giles & Fripp -yhtyeessä.

Biografia
---------

Jätettyään King Crimsonin Giles levytti yhtyeen niin ikään jättäneen Ian McDonaldin kanssa musikaalisesti Crimson-edeltäjäänsä kevyemmän, joskin likipitäen teknisesti yhtä haastavan *McDonald and Giles* -albumin. 1970-luvulla hän oli sessiomuusikkona ja yhteistyössä monien artistien kanssa, kuten Leo Sayer, Steve Winwood ja Yvonne Elliman. Giles levytti myös vuonna 1978 oman sooloalbumin, *Progressin*. Albumi julkaistiin vasta vuonna 2003. Giles työskentelee edelleen sessiomuusikkona.

Vuonna 2002 Giles oli perustamassa eräiden muiden entisten King Crimson -jäsenten kanssa 21st Century Schizoid Bandiä (nimi on alluusio Crimsonin debyyttialbumin ykköskappaleeseen). Yhtyeeseen liittyi myös Gilesin vävypoika, entinen Level 42 -jäsen, kitaristi-laulaja Jakko Jakszyk. Yhden kiertueen jälkeen Giles kuitenkin väsyi työhön yhtyeen kanssa, ja rumpaliksi siirtyi myöhemmin vuoden 2007 helmikuussa kuollut toinen entinen Crimson-rumpali Ian Wallace.

Tekniikka
---------

Gilesin soittotekniikka on mutkikasta ja joskus polyrytmistä sekä tempovaihdoksia suosivaa, ja siinä kuuluvat selvästi miehen jazz-vaikutteet. Asia tulee esille *In the Court of the Crimson King* -albumin monissa mutkikkaissa rumpusovituksissa, jotka tulevat ehkä parhaiten esille albumin tunnetuimmassa "21st Century Schizoid Man" -kappaleessa.

Siviilissä
----------

Giles elää toisen avioliittonsa vaimon, Maryn, kanssa Englannissa, Bournemouthissa Dorsetissa. Hänellä on kaksi poikaa ja kaksi tytärtä.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Yhdysvallat

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
**Shonqar** (baškiiriksi Шоңҡар *Şoŋqar*, suom. *metsästyshaukka*) on kuukausittain ilmestyvä baškiirinkielinen nuortenlehti. Sitä on julkaistu Baškortostanin pääkaupungissa Ufassa tammikuusta 1994. Lehden päätoimittaja on Azamat Yuldashbayev. Vuonna 2010 levikki oli 6 500.

Historia
--------

Baškiirinkielisen nuorten aikakauslehden konsepti syntyi vuonna 1990, jolloin ryhmä toimittajia julkaisi artikkeleja baškiirinkielisessä kirjallisuuslehdessä.

Shonqarin ensimmäinen numero julkaistiin vuonna 1993 (Kustannusliike Kitap). Tammikuusta 1994 lehteä alettiin julkaista itsenäisenä kuukausittain ilmestyvänä aikakauslehtenä.

Nykyään lehti on suosittu niin Baškortostanissa kuin mullakin alueilla Venäjällä. Lehdestä on tullut tärkeä foorumi Baškortostanin perinteiselle kulttuurille, ja se lisää myös etnistä tietämystä. Nykyään lehdessä julkaistaan myös tunnettujen baškiirikirjailijoiden ja yhteiskuntatieteilijöiden (kuten Ravil Bikbayev, Yihat Soltanov, Rashit Soltangaraev) runoja ja artikkeleita.

Aiheesta muualla
----------------

* lehden internetsivut http://www.shonkar.ru/ (bashkirinkieliset) (Arkistoitu – Internet Archive)
Savio**Savio** on kylä Laukaan kunnan eteläosassa, Keski-Suomessa. Savio sijaitsee Leppäveden rannalla, valtatie 9:stä pohjoiseen, vastapäätä Metsolahtea. Kylää halkoo seututie 640 (Saviontie) Lievestuoreelta Laukaaseen.

Kylässä sijaitsee muun muassa Savion tanssilava sekä Lievestuoreenjärven rannalla oleva Hyyppäänvuori. Samalla alueella sijaitsee myös Puttolan kylä, joka toimii Savion kanssa yhdessä Savio-Puttolan kylätoimikunnassa. Saviolla sijaitsi kyläkoulu Savion ala-aste, jonka oppilasmäärä on (2008) noin 30 oppilasta. Koulu lakkautettiin keväällä 2018 ja purettiin syksyllä 2021. Kylällä on myös uimaranta.

Savio on ollut myös yksi Laukaan rekisterikylistä, johon on kuulunut myös muun muassa Metsolahti ja Vuontee. Vuonna 1974 Savion rekisterikylään kuuluneet Mehtoniemen ja Palvajärven kylät siirrettiin Laukaasta Jyväskylän maalaiskuntaan.

Kesällä 2006 Savion kylä nousi median tietoisuuteen, kun Laukaan kotiseutujuhliin saapuivat pääministeri Matti Vanhanen ja hänen uusi naisystävänsä. Juhlat järjesti Wanhan Laukaan kotiseutuyhdistys.*lähde?*

Lähteet
-------

1. ↑   (Arkistoitu – Internet Archive)
2. 1 2  *Peruskartta* 1:20 000. 3212 08 Vaajakoski.  Helsinki: Maanmittauslaitos, 1963.  Kartta *Vanhat painetut kartat* -palvelussa (JPG) (viitattu 30.7.2023)
3. ↑  *Peruskartta* 1:20 000. 3212 09 Vihtavuori.  Helsinki: Maanmittauslaitos, 1963.  Kartta *Vanhat painetut kartat* -palvelussa (JPG) (viitattu 30.7.2023)
4. 1 2  Wilmi, Jorma: *Jyväskylän maalaiskunnan historia 1945-2008*, s. 17. Jyväskylä: Jyväskylän kaupunki, 2011. 978-952-5947-11-6.

Aiheesta muualla
----------------

* (Arkistoitu – Internet Archive)
**Vesa Antero Annola** (s. 19. joulukuuta 1964 Evijärvi) on toiminut kauppaoikeuden professorina Vaasan yliopistossa vuodesta 2007. Hänen tutkimuksensa liittyvät etenkin sopimuksiin ja Contract Designiin sekä arvopaperimarkkinoihin ja pankkitoimintaan.

Annola väitteli oikeustieteen tohtoriksi Turun yliopistossa (2005) ja kauppatieteiden tohtoriksi Vaasan yliopistossa (2003). Ennen nykyistä tehtäväänsä Annola toimi eri tehtävissä Turun yliopistossa ja Turun kauppakorkeakoulussa. Annola on saanut varatuomarin arvon Vaasan hovioikeudesta.

Hän on kirjoittanut monografioita muun muassa sopimuksen dynaamisuudesta, sisäpiirisääntelystä, sopimustulkinnasta sekä tukikirjeistä. Hänen tieteelliset artikkelinsa liittyvät näiden teemojen ohella myös yhtiöoikeuteen, sopimussuunnitteluun ja vakuuksiin.

Annola on toiminut välimiehenä sekä institutionaalisissa että ad hoc -menettelyissä. Hän on laatinut lukuisia asiantuntijalausuntoja sopimusoikeudellisiin ja arvopaperimarkkinaoikeudellisiin oikeudenkäynteihin. Oikeudellisena takausasiantuntijana Annola on toiminut Postipankki Oy:n yrityspankin rahoituspalveluissa sekä kansallisissa että kansainvälisissä transaktioissa. Annola oli sihteeri Takauslain säätämiseen johtaneessa Takauskomiteassa Oikeusministeriössä. Hän on myös säännöllinen kouluttaja Oikeusministeriön toteuttamassa tuomareiden koulutuksessa.

Tällä hetkellä Annola toimii lääkemarkkinoinnin valtakunnallisen itsesääntelyelimen, Lääkemarkkinoinnin valvontakunnan puheenjohtajana. Annola on myös mm. arvopaperimarkkinoiden itsesääntelyelimen, Sijoituslautakunnan varajäsen.

Julkaisut
---------

* Saarnilehto, Ari; Annola, Vesa. (2018). Sopimusoikeuden perusteet. Alma Talent. Helsinki. ISBN 978-952-14-3468-6
* Annola, Vesa. (2016). Sopimustulkinta : Teoria, vaiheet, menettely. Talentum. Helsinki. ISBN 978-952-14-2605-6

Lähteet
-------

1. ↑  Paavilainen, Ulla (päätoim.): *Kuka kukin on: henkilötietoja nykypolven suomalaisista 2015*, s. 50. Helsinki: Otava, 2014. ISBN 978-951-1-28228-0.
2. ↑  YLIOPISTOT | Vaasan yliopistoon on nimitetty... *Helsingin Sanomat*.  22.6.2007. Viitattu 26.9.2020.
3. 1 2 3 4  Profiili *www.univaasa.fi*.  24.1.2013. Viitattu 26.9.2020.
4. ↑  VÄITÖKSIÄ | Kauppatieteen lisensiaatti Vesa... *Helsingin Sanomat*.  29.3.2003. Viitattu 26.9.2020.
5. ↑  Vesa Annola: *Sopimuksen dynaamisuus : talousoikeudellinen rakennetutkimus sopimuksen täydentymisestä ja täydentymisen ohjaamisesta*. Turun yliopisto, 2003. ISBN 978-951-29-2480-6. Teoksen verkkoversio (viitattu 26.9.2020).
6. ↑  Lääkemarkkinoinnin valvontalautakunta: Lääkemarkkinoinnin valvontalautakunnan jäsenet Lääketeollisuus ry.  [vanhentunut linkki]
7. ↑  Säädösviidakko ja osaamisen siirtäminen haasteina työn murroksessa *FINE - Vakuutus- ja rahoitusneuvonta*. Viitattu 26.9.2020. [vanhentunut linkki]

Aiheesta muualla
----------------

* Professori Vesa Annolan julkaisut ja asiantuntijatehtävät Vaasan yliopiston tutkimustietokannassa
* Professori Vesa Annolan haastattelu: Yle Uutiset 17.11.2016: "Raja yksityisen ja julkisen välillä on yksi kuumimpia, mistä viime aikoina on keskusteltu" – oli sitten kyse parkkisakoista tai sotesta
**Baldi's Basics in Education and Learning** (lyhyesti **Baldi's Basics**) on Micah McGonigalin kehittämä ja julkaisema selviytymiskauhupeli. Peli on julkaistu vuonna 2018 ennakkojulkaisuna.

Peli on ottanut vaikutteita *Slender: The Eight Pages* -pelistä.
*Baldi's Basics* parodioi 1990-luvun opetuspelejä ja on tarkoituksellisesti ohjelmoitu huonosti.*lähde?* Pelin lopullisen version julkaisu on suunniteltu vuodelle 2019. Pelille on suunnitteilla jatko-osa.

Pelaaminen
----------

Pelaajan täytyy kerätä ystävänsä unohtamat kotitehtävät Baldin koulusta ja tämän jälkeen paeta rakennuksesta. Tehtäviä on yhteensä seitsemän, jonka aikana pelaaja saa ratkaistavakseen helppoja matematiikan yhtälöitä. Yhtälöistä viimeinen on aina mahdotonta ratkaista, ja vastatessaan väärin pelaaja suututtaa Baldia entisestään. Vain ensimmäisessä vihkossa kaikki kolme laskutoimitusta on mahdollisia ratkaista. Pelaajan täytyy edetä rakennuksessa tarkkaillen omaa hengästymistään juoksemisesta, sekä Baldin liikkeitä. Rakennuksessa on muitakin hahmoja jotka tavalla tai toisella estävät pelaajan etenemistä.

Pelaaja voi ostaa limonadiautomaateista soodaa, jolla estää hetkellisesti vihollisten pääsyn lähelle. Tämä voi myös lukita ovia lukoilla.
**Ust-Lektšim** (myös *Ust-Loktšim*, ven. Усть-Лэкчим, Усть-Локчим; komiksi Лöкчимдiн, *Löktšimdin*) on maaseututaajama ja maalaiskunta Komin tasavallan Kortkerosin piirissä Venäjällä. Se sijaitsee lähellä Vytšegdaan laskevan Loktšimjoen suuta 8 kilometriä Kortkerosista kaakkoon. Taajamassa on 960 ja kunnassa 1 100 asukasta (vuonna 2007).

Taajama on syntynyt 1930-luvun alussa uittotyöläisten asutukseksi. Vuonna 1989 sen asukkaista 52 % oli komeja ja 35 % venäläisiä. Ust-Lektšimin kuntaan kuuluu myös Martityn (ven. ja komiksi Мартиты) maaseututaajama. Tärkein työnantaja on metsäteollisuus. Palveluihin kuuluvat Ust-Lektšimin lastentarha, keskikoulu, lasten turvakoti, kulttuuritalo ja kirjasto sekä Ust-Lektšimin ja Martityn ensiapuasemat. Lähistöllä sijaitsee Stalinin vainojen uhrien hautapaikkoja.

Lähteet
-------

1. ↑  L.M. Beznosikova, Je.A. Aibabina, R.I. Kosnyreva: *Komi-russki slovar = Komi-rotš kyvtšukör*, s. 793. Syktyvkar: Komi knižnoje izdatelstvo, 2000. ISBN 5-7555-0679-5.
2. 1 2  *Gde ty živjoš: Gipermedia entsiklopedija (CD-rom)*. Syktyvkar: Institut jazyka, literatury i istorii Komi nautšnogo tsentra Uralskogo otdelenija RAN, Ministerstvo kultury i natsionalnoi politiki Respubliki Komi, 2006.
3. ↑  Tšislennost postojannogo naselenija selskih naseljonnyh punktov Respubliki Komi na 1 janvarja 2007 goda *komi.gks.ru*. Viitattu 28.10.2010. (venäjäksi)[vanhentunut linkki]
4. 1 2  Administratsija Kortkerosskogo raiona: Munitsipalnoje obrazovanije selskoje poselenije "Ust-Loktšim" *kortkeros.ru*. Viitattu 28.10.2010. (venäjäksi)[vanhentunut linkki]
**Steve Swindells** (s. 21. marraskuuta 1952 Ipswich, Iso-Britannia) on brittiläinen kosketinsoittaja.

Swindells aloitti uransa 1970-luvun alkupuoliskolla ja julkaisi ensimmäisen sooloalbuminsa *Messages* vuonna 1974 kuitenkaan saamatta isompaa menestystä huolimatta albumin nimekkäästä vierailijakaartista. Tämän jälkeen hän liittyi kevyttä popmusiikkia soittaneeseen Pilot-yhtyeeseen, joka oli nauttinut menestystä singlelistoilla. Swindells oli mukana yhtyeen viimeiseksi jääneellä *Two's A Crowd* -albumilla. 

Seuraavaksi osoitteeksi muodostui menestynyt space rock -yhtye Hawkwind, joka tuolloin toimi väliaikaisesti nimellä Hawklords. Yhtye levytti albumin *25 Years On* ja teki kiertueen Isossa-Britanniassa 1978. Swindells lähti yhtyeestä kesällä 1979. Hän oli tuolloin kirjoittanut kappaleen "Shot Down In The Night", jonka Hawkwind levytti myöhemmin ilman Swindellsiä saaden pienehköä listamenestystä. Myös Swindells levytti oman version kappaleesta. 

Vuonna 1980 hän julkaisi toisen sooloalbuminsa *Fresh Blood*, jolla mukana olivat myös Hawkwind-miehet Simon King ja Huw Lloyd-Langton. Albumi ei aiemman levyn tapaan ollut myyntimenestys ja hänen levy-yhtiönsä ATCO tiputti Swindellsin listoiltaan. Swindells työskenteli sittemmin Roger Daltreyn sooloalbumeilla säveltäjänä ja alkoi toimia promoottorina musiikkiklubeilla. 

Tällä hetkellä Swindells soittaa Danmingo-nimisessä yhtyeessä. 

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF

 |
|  |
| Kansalliset | 
* Yhdysvallat

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
Anthony Rapp vuonna 2017.
**Anthony Dean Rapp** (s. 26. lokakuuta 1971 Chicago) on amerikkalainen näytelmä- ja elokuvanäyttelijä. Hänet tunnetaan parhaiten roolistaan Mark Cohenina musikaalin Rent alkuperäisessä Broadway-kokoonpanossa vuonna 1996 ja myöhemmin samasta roolistaan musikaalin elokuvaversiossa. Hän myös esitti Jaska Jokusen roolin vuoden 1999 Broadway-tuotannossa musikaalista You're A Good Man, Charlie Brown.

Ura
---

Hän esiintyi ensimmäistä kertaa Broadwayllä kymmenvuotiaana vuonna 1981 The Little Prince and the Aviator -musikaalissa, joka perustuu Antoine de Saint-Exupéryn kirjaan *Pikku Prinssi*. Ennen ensi-iltaa show kuitenkin poistettiin tuotannosta. Vuonna 1987 Rapp esiintyi elokuvassa *Adventures in Babysitting*, jonka ohjasi Chris Columbus.

Rapp on esiintynyt useissa elokuvissa ja Broadway show'issa. Hänen merkittävimpiin töihinsä kuuluvat elokuvat *Surutta? Sekaisin* (Dazed and Confused), *Kaunis mieli* (A Beautiful Mind), *Road Trip*, *Moni kakku päältä kaunis* (Six Degrees of Separation) ja Rent.

Vuonna 2000 Rapp julkaisi sooloalbumin *Look Around*.

Vuonna 2006 Rapp julkaisi muistelmansa ajastaan Rentissä, hänen äitinsä kamppailusta syöpää vastaan ja omasta kamppailustaan löytää itsensä. Kirjan nimi oli *Without You: A Memoir of Love, Loss, and the Musical Rent*.

Yksityiselämä
-------------

Rappin elämänkumppani on näyttelijä Rodney To. Pari yrittää adoptoida lasta. Heillä on kolme kissaa Emma, Sebastian ja Spike.

Aiheesta muualla
----------------

* Virallinen sivusto

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Israel
* Yhdysvallat
* Tšekki
* Korea
* Alankomaat

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Synchronkartei
* Elonet

 |
|  |
| Muut | 
* Europeana
* SNAC

 |

 |
**Hintsa Knaapi** (kuoli alkuvuodesta 1415) oli turkulainen porvari, joka eli Turussa 1300- ja 1400-luvuilla.

Hintsa Knaapi mainitaan Turun kaupungin raatimiehenä vuonna 1378. Hänen nimensä esiintyi erään asiakirjan todistajana muodossa Hinsekinus Knop. Hän kuului saksalaisperäiseen Knap-kauppiassukuun.

Hintsa Knap lahjoitti vuonna 1395 taivassalolaisen Ketarsalmen tilansa Turun tuomiokirkon Pyhän Katariinan alttarille. Knap omisti useita tiloja ja kaksi kauppapuotia Turussa sekä tiloja myös Piikkiössä ja Kaarinassa. Toinen puodeista oli Turun vanhan torin laidalla. Hän testamenttasi tai lahjoitti, vaimonsa Greta Bertelintytär Swartin kanssa, toisen kauppapuotinsa ja Räntämäen Aningaisten kylässä sijainneet neljä taloa Turun tuomiokirkon P. Pietarin ja Paavalin alttarille. Alttari perustettiin vasta Greta-rouvan vuonna 1423 laatiman lahjoituskirjelmän jälkeen.

Hintsa Knaapin mukaan on nimetty Hintsa Knaapin katu Turun Varissuolla.

Lähteet
-------

* Turun maakuntamuseo (Arkistoitu – Internet Archive)
Reinhold Seeberg. Kuva 1870- tai 1880-luvulta.
**Reinhold Seeberg** (1859–1935) oli saksalainen teologi. Hän toimi vuodesta 1885 systemaattisen teologian professorina Tartossa, vuodesta 1889 professorina Erlangenissa ja vuodesta 1898 saman oppituolin haltijana Berliinissä.

Seeberg luonnehti itseään modernin positiivisen teologian edustajaksi. Hän halusi liittyä saksalaisen idealismin ja erityisesti Martti Lutherin teologisiin perusajatuksiin sekä välittää historiallisesti ja älyllisesti vastuullisesti kristillistä sanomaa nykyajan ihmisille. Seebergin tieteellisesti merkittävin teos on Dogmihistorian oppikirja (Lehrbuch der Dogmengeschichte I-IV/1+2, 1895–1920, uusi painos 1959). Seeberg toimi yhden 1900-luvun merkittävimmän teologin, Dietrich Bonhoefferin (1906–1945), opettajana ja toimi myös tämän väitöskirjan ohjaajana.

Reinhold Seeberg oli kirkkohistorioitsija Erich Seebergin (1888–1945) isä.

Lähteet
-------

* Härle/Wagner: Theologenlexikon. Von den Kirchenvätern bis zu Gegenwart. München 1987. ISBN 3-406-38570-2

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Ruotsi
* Tšekki
* Korea
* Alankomaat
* Puola
* Vatikaani

 |
|  |
| Tieteilijät | 
* CiNii

 |
|  |
| Henkilöt | 
* Deutsche Biographie
* Trove

 |
|  |
| Muut | 
* IdRef

 |

 |
**Veli-Pekka Yli-Hirvelä** (s. 28. tammikuuta 1985 Kauhajoki) on suomalainen pesäpalloilija, joka edustaa Superpesiksessä pelaavaa Vimpelin Vetoa. Yli-Hirvelä siirtyi Vetoon kaudeksi 2021 Koskenkorvan Urheilijoista. Ulkopelipaikaltaan Yli-Hirvelä on koppari, ja hänen sisäpeliroolinsa on kärkietenijä.

Yli-Hirvelän kasvattajaseura on Seinäjoen Maila-Jussit. Hän pelasi pitkään Superpesiksessä Koskenkorvan Urheilijoiden joukkueessa, mutta siirtyy kaudeksi 2014 paikallisvastustaja JymyJusseihin.

Yli-Hirvelä on kärsinyt urallaan paljon erilaisista loukkaantumisista, mutta terveenä ollessaan on kuulunut etenijöiden eliittiin.*lähde?*

Saavutukset
-----------

### Pelaajana

* 2 SM-pronssia: 2007, 2021
* 7 Itä-Länsi-ottelua: 2006, 2007, 2009, 2010, 2012, 2015, 2018

Tilastot
--------

### Superpesis-ura

|  |  |  |  |  |  |
| --- | --- | --- | --- | --- | --- |
| **Vuosi** | **Joukkue** | **Ottelut** | **Lyödyt** | **Tuodut** | **Kärkilyönnit** |
| 2004 | KoU | 28 | 1 + 4 | 9 | 94 |
| 2006 | KoU | 27 | 0 + 0 | 19 | 136 |
| 2007 | KoU | 25 | 0 + 1 | 32 | 129 |
| 2008 | KoU | 22 | 0 + 0 | 20 | 114 |
| 2009 | KoU | 24 | 2 + 3 | 30 | 128 |
| 2010 | KoU | 15 | 0 + 2 | 21 | 74 |
| 2011 | KoU | 24 | 2 + 2 | 28 | 121 |
|

Lähteet
-------

1. ↑
2. ↑  Pelaaja: Yli-Hirvelä, Veli-Pekka Superpesispörssi.  Arkistoitu 27.9.2013. Viitattu 17.7.2012.
3. ↑  Pesäpallon SM-mitalistit Pesäpalloliitto.  Arkistoitu 18.9.2017. Viitattu 14.4.2018.
4. ↑  Itä-Länsi-pelaajat 2018 Superpesis . Viitattu 16.6.2018.
5. ↑  Itä-Länsi-pelaajat joukkueittain, miehet Rasilainen, Matti. Viitattu 24.4.2018.

Koskenkorvan Urheilijat – Miesten Superpesis
L J. Hakomäki |
J M. Hallasuo |
2P A. Jakobsson |
S O. Kauppinen |
3P J. Keski-Koukkari |
S E. Kuitunen |
1V A. Kuusisto |
L V. Olli |  

S P. Puputti |
J A. Suvisalmi |
K J. Toivola |
1V T. Tuohisaari |
J P. Wahlsten |
J J. Vuorenmäki |
K V-P. Yli-Hirvelä |  

PJ J. Latvala |
2PJ S. Karjala |
V H. Yrttiaho |
JJ Ak. Kuusisto |
**Erich Obst** (13. syyskuuta 1886 Berliini – 9. kesäkuuta 1981 Göttingen, Saksa) oli saksalainen maantieteilijä ja poliittisen maantieteen asiantuntija.

Obst opiskeli maantiedettä, geologiaa ja mineralogiaa Jenassa ja Breslaussa. Vuodesta 1908 hän työskenteli vastaperustetussa Siirtomaainstituutissa Hampurissa. Ensimmäisen maailmansodan loputtua (1918) Obst siirtyi opettamaan Breslauhun, kunnes hänet kutsuttiin vuonna 1921 liikenne- ja talousmaantieteen professoriksi Hannoveriin. Siellä Obst toimi aina vuoteen 1938 ja oli tärkeä hahmo Hannoverin teknillisen korkeakoulun maantieteen instituutin perustamisessa. Vuodesta 1923 hän toimitti Karl Haushoferin kanssa vaikutusvaltaista, geopolitiikkaa käsitellyttä aikakauslehteä nimeltä *Zeitschrift für Geopolitik* (suom. *Geopolitiikan aikakauslehti*). 

Vuonna 1938 Erich Obst palasi professoriksi Breslauhun, jossa pysytteli vuoteen 1945. Loppu-uransa hän opetti Hannoverin teknillisessä korkeakoulussa.

Tuotantoa
---------

* Russische Skizzen (Kurt Vowinckel Verlag, 1925). Venäjää valokuvin esittelevä teos.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Katalonia
* Saksa
* Israel
* Belgia
* Yhdysvallat
* Tšekki
* Alankomaat
* Puola

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
Rickard Lindström
**Karl Alfred Rickard Lindström** (1. syyskuuta 1895 – 16. heinäkuuta 1950) oli ruotsalainen lehtimies ja poliitikko. Hän oli Ruotsin sosiaalidemokraattien johtohahmoja toisen maailmansodan aikana. Hän istui puoluehallituksessa, oli kansanedustajana ja toimi *Social-Demokratenin* päätoimittajana. 

Lindströmillä oli runsaasti hyviä suhteita ja vieraili usein Suomessa. Säpo seurasi miestä tiiviisti ja hänestä oli henkilömappi, joka oli valtakunnallisella jakelulistalla nro 36. Säpo tiedusteli ja kuunteli hänen puheluitaan mm. madame Kollontain kanssa. Ruotsin tiedustelu piti häntä löyhäsuisena karriäristinä. 

Hänellä oli monitasoiset ja toimivat suhteet Neuvostoliiton Tukholman-suurlähetystöön, jonka tuttavapiiriin kuuluivat mm. lähettiläs Aleksandra Kollontai, Zoja Jartseva (peitenimi), lähetystöneuvos Vladimir Semjonov sekä NKVD:n Tukholman toimiston päällikkö Aleksandra Jartseva (peitenimi). 

Lindström tunnettiin 1930-luvulla Neuvostoystävällisenä ja Natsi-Saksan vastaisena poliitikkona, mutta hän hätkähdytti sodan alussa kirjoittamalla päätoimittajana Sosial-Demokrateniin joitakin saksalaisystävällisiä artikkeleita. Lindström oli solminut suhteita myös Saksan Tukholman-lähetystöön.

Syksyllä 1942 Neuvostoliiton lähetystön tiedustelupäällikkö madame Zoja Jartseva pyysi Lindströmiä toimimaan välittäjänä Suomen suhteissa. Jartsevan mukaan ensimmäinen maa, joka katkaisisi suhteet Natsi-Saksaan saisi siitä etua rauhanteossa. Lindströmin yritykset Suomessa eivät johtaneet mihinkään, mutta pääasillinen tarkoitus olikin välittää tietoja Suomesta Jartsevalle. Lindström toimitti ajankohtaisia tietoja Suomen johtavien poliitikkojen ajatuksista ja mielialoista.

Lindströmillä oli tiiviit suhteet myös lähettiläs Kollontaihin (Jartseva), joka saattoi ottaa suoraan yhteyttä Lindströmiin ja antaa tälle uutisvihjeitä. Kollontai vastaavasti lähetti suomalaisille rauhoittavia uutisia, joiden perimmäinen tarkoitus oli saada suomalaiset ajattelemaan Neuvostoliiton hyväntahtoisuutta ja halukkuutta erillisrauhaan Suomen kanssa.

Neuvostoliiton Tukholman-lähetystö hyödynsi Lindströmiä Suomen politiikassa aina kesään 1944 saakka.

Lähteet
-------

1. ↑  Menetetty Karjala? Jukka Seppinen. Minerva Kustannus 2006, toinen painos ISBN 952-5591-73-5


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Saksa
* Yhdysvallat
* Ruotsi

 |
|  |
| Muut | 
* IdRef

 |

 |
Juri Usatšov
**Juri Vladimirovitš Usatšov** (ven. Юрий Владимирович Усачёв, s. 9. lokakuuta 1957 Donetskin alue, Neuvostoliitto) on entinen venäläinen kosmonautti.

Usatšov opiskeli vuodet 1975–1985 Moskovan ilmailuinstituutissa diplomi-insinööriksi. Hän meni Energija-yhtiöön EVA-operoinnin ja -laitteiden suunnitteluun. 

Vuonna 1989 Usatšov valittiin kosmonauttikoulutukseen, joka kesti vuoteen 1992. Avaruuslennot:

* Mir EO-15: Sojuz TM-18 (1994)
* Mir EO-21: Sojuz TM-23 (1996)
* STS-101 (2000)
* ISS-Expedition 2: STS-102/STS-105 (2001)
* Hän vietti yhteensä 552 vuorokautta 22 tuntia avaruudessa (sama Wiki-lähde mainitsi myös yli 700 vrk)
* Kuusi EVA-operaatiota, joiden yhteiskesto oli 30,5 tuntia

Usatšovin ura kosmonauttina päättyi keväällä 2004. Hän on naimisissa Vera Sergejevnan kanssa ja perheessä on tytär, Ženja.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Juri Usatšov**.
* NASA-Biographie (englanniksi)
* spacefacts.de

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa

 |

 |
**Venda Tammann** (6. lokakuuta 1932 Pärnu, Viro – 9. tammikuuta 2010 Tallinna, Viro) oli Viron tunnetuimpia harmonikkataiteilijoita.

Tausta
------

Venda Tammann aloitti musiikinopiskelun 14-vuotiaana Pärnussa lasten musiikkikoulussa. Hän suoritti loppututkinnon Tallinnan musiikkiopistossa ja Tallinnan konservatoriossa.

Ura
---

Tammann toimi harmonikansoiton opettajana Georg Otsin musiikkiopistossa, Tallinnassa, vuodesta 1956 lähtien. Hän oli ahkera konserttiesiintyjä ja teki myös useita harmonikkahojelmia Eestin radioon ja televisioon viihdeorkesterin kanssa. Tammann konsertoi myös ulkomailla Neuvostoliiton konserttitoimiston Gosconcertin järjestämillä kiertueilla esiintyen muun muassa Belgiassa, Pohjoismaissa, Ranskassa, Jugoslaviassa, Saksassa sekä Kaukoidässä. Hän esiintyi useita kertoja Suomessa yhteistyössä useiden virolaisten taiteilijoiden kanssa, vieraillen muun muassa Sata-Häme Soi -festivaaleilla Ikaalisissa.

Levytykset
----------

Tammann teki joitakin levytyksiä neuvostoliittolaiselle Melodija-levy-yhtiölle.

Lähteet
-------

1. 1 2 3 4  Ahvenainen, Veikko: Venda Tamman.  *Hanuri*, 2010, 38. vsk, nro 1, s. 39. Ikaalinen:  Suomen Harmonikkaliitto.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Taiteenala | 
* MusicBrainz

 |

 |
**Evan Atar Adaha** (s.  Torit, Etelä-Sudan) on eteläsudanilainen kirurgi. Hän on johtanut lääketieteellistä ryhmää Etelä-Sudanin koillisosassa, Ylä-Niilin osavaltion Bunjissa sijaitsevassa kirurgisessa sairaalassa. Atar on apulaisineen tuottanut 20 vuoden ajan kriittisiä lääketieteellisiä palveluja 200 000:lle konfliktialueilta pakenemaan joutuneille. Atar palkittiin epäitsekkäästä työstään vuoden 2018 Nansen-palkinnolla.

Etelä-Sudanin itsenäistyessä 12 miljoonan asukkaan maassa oli vain 120 lääkäriä ja 100 sairaanhoitajaa. Terveydenhoidon ammattilaisten määrä kuitenkin väheni tästäkin, koska konfliktin aikana useita heistä surmattiin tai he joutuivat pakenemaan väkivaltaisuuksia. Tohtori Atar on vuodesta 2011 lähtien työskennellyt työryhmineen sairaalassa Bunjissa, Mabanin piirissä. Atar on ollut Ylä-Niilin alueen ainoan, vajavaisesti varustellun kirurgisen sairaalan ainoa lääkäri.

Tohtori Atar on kotoisin Etelä-Sudanin eteläosan Toritista. Hän opiskeli lääketiedettä Sudanin Khartumissa ja työskenteli sittemmin Egyptissä. Kun sota raivosi Ylä-Niilin osavaltiossa vuonna 1997, tohtori Atar suostui vapaaehtoiseksi työskentelemään seudulla. Hän perusti ensimmäisen sairaalansa Kurmukiin alueelle, joka laaja-alaisen konfliktin aikana usein joutui ilmapommitusten kohteeksi. Väkivallan lisääntyminen pakotti tohtori Atarin vuonna 2011 kokoamaan sairaalansa ja pakenemaan henkilökuntansa ja mukaan saamiensa laitteistojen kanssa Sudanista Etelä-Sudaniin. Bunjissa hän pystytti ensimmäisen leikkaussalinsa hylättyyn terveyskeskukseen, ja kokosi pöytiä yhteen leikkauspöydäksi. Sairaalan perustamisesta lähtien tohtori Atar on työskennellyt uupumatta turvatakseen sairaalalle rahoituksen ja kouluttaakseen nuorista sairaanhoitajia ja kätilöitä.

Tohtori Atar kertoi käyttävänsä 150 000 dollarin Nansen-palkintorahan laitehankintoihin sekä sairaanhoitajien ja kätilöiden koulutukseen.

Lähteet
-------

1. 1 2 3 4  South Sudanese surgeon wins 2018 Nansen Refugee Award *unhcr.org*.  9/2020. Viitattu 15.4.2021. (englanniksi)
2. 1 2  South Sudanese doctor wins prestigious UN prize for lifetime spent tending to refugees *abc.net.au*.  25.9.2018. Australian Broadcasting Corporation. Viitattu 15.4.2021. (englanniksi)
3. 1 2  Diane Cole: 'Other Nobel' Goes To Amazingly Humble Surgeon In South Sudan *npr.org*.  17.10.2018. Viitattu 15.4.2021. (englanniksi)
4. ↑  Evan Atar Adaha: surgeon and tireless caregiver *The Lancet, 392 (10158): P1617*.  3.11.2018. Viitattu 15.4.2021. (englanniksi)
**Evaleena Vuorenmaa** on suomalainen tanssija ja läskiaktivisti.  Vuorenmaa aloitti tanssiharrastuksen 14-vuotiaana ja on toiminut tanssiopettajana 20 vuotta. 

Vuorenmaa ryhtyi läskiaktivistiksi saatuaan lääkäriltä sopimattomia kommentteja raskaudenaikaisen lihomisensa takia.  Hän alkoi vaatia lihavien syrjinnän lopettamista puhumalla kehopositiivisuudesta. Kehopositiivisuudesta Vuorenmaa on kertonut puhuvansa Instagram-tilillään paitsi itsensä myös tanssioppilaidensa vuoksi. Hän on kertonut kohdanneensa tansisoppilaita, jotka eivät halunneet esiintyä, koska eivät omasta mielestään olleet tanssijan näköisiä. 

Vuorenmaa on toiselta ammatiltaan lähihoitaja ja peräänkuuluttaa terveydenhuollon ammattilaisten sensitiivisyyttä ilman moralisointia. Vuorenmaa on julkaissut Instagram-tilillään seuraajiensa tarinoita terveydenhuollossa kohtaamastaan läskivihasta.

Lähteet
-------

1. ↑  "Ei kukaan halua nähdä vanhaa selluliittia lavalla" – tanssija Evaleena Vuorenmaa taistelee kapeita kauneusihanteita vastaan ja kohtaa jatkuvasti läskivihaa *yle.fi*. Viitattu 15.4.2021.
2. ↑  100-kiloinen tanssija Evaleena haluaa muuttaa lajinsa ahtaita ulkonäkönormeja: "Se että olen lihava, ei pyyhi pois osaamistani" *mtvuutiset.fi*.  4.1.2020. Viitattu 15.4.2021.
3. 1 2  "Hoida, älä moralisoi" – ylipainosta on turha puhua, jos ei ole aikaa auttaa *Tehy-lehti*.  3.11.2020. Viitattu 15.4.2021.
4. ↑  Lihavalla on oikeus kokea olevansa terve, sanoo raskauskiloja saanut tanssija Evaleena Vuorenmaa – "Ulkonäköni aiheuttaa joissakin ihmisissä hirveän tunnemyrskyn" *Helsingin Sanomat*.  3.8.2018. Viitattu 15.4.2021.

Aiheesta muualla
----------------

Evaleena Vuorenmaa Lääkärilehdessä
**Allan Hendry** (s. 1950) on yhdysvaltalainen tähtitieteilijä ja ufotutkija. Ufohistorioitsija Jerome Clark pitää häntä yhtenä taitavimmista ufotutkijoista. Allan Hendryn vaimo Elaine Hendry on fyysikko ja ufotutkija. Vuonna 1972 tähtitieteilijäksi valmistunut Hendry liittyi Hynekin ufotutkimusryhmään CUFOS:iin, joka etsi avomielistä ufotutkijaa, joka ei ollut ufouskovainen tai ufojen vastustaja, "debunker". Hendry tutki 1970-luvulla 1000 ufotapausta. Hendry ei halunnut spekuloida tunnistamattomien tapausten alkuperästä, ja sen takia jotkut ufotutkijat pitivät häntä "kaappiskeptikkona".
Mutta samaan aikaan skeptikot jotka arvostivat Hendryn tieteellistä kurinalaisuutta, arvostelivat Hendryn väitettä jonka mukaan muutamat ufotapaukset jäisivät tunnistamattomiksi. Hendryn pääteos oli *The UFO Handbook* joka oli tarkoitettu opaskirjaksi ufotutkijoille. Kirjaa ylisti ufojen kiivas vastustaja, ankara skeptikko Philip J. Klass, yhdeksi parhaimmista ufokirjoista. 1980-luvulla CUFOS:n ajauduttua rahavaikeuksiin Hendry jätti järjestön.

Katso myös
----------

* IFO

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Yhdysvallat
* Alankomaat

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Allan Hendry
**Artemis Fowl II** on Eoin Colferin luoma kirjahahmo, joka seikkailee päähenkilönä Artemis Fowl -kirjasarjassa. Nuoren Fowlin ikä vaihtelee kirjojen välillä. Artemis Fowlin vihjataan olevan jopa maailman älykkäin henkilö. Hänen älykkyysosamääränsä on todellisuudessa noin 300 (oikeaa osamäärää ei ole voitu laskea, koska hän pystyy huijaaman maailman parhaita psykologeja.) 

**Varoitus:  Seuraava kirjoitus paljastaa yksityiskohtia juonesta.**
Ensimmäisessä kirjassa hän on 12-vuotias, viimeisimmässä 15–18-vuotias, sillä hän oli ajan ulkopuolella 3 vuotta kirjassa "Kadonnut siirtokunta". 

**Juonipaljastukset päättyvät tähän.**
Artemis on kirjoissa rikollisnero, jota auttaa hankkeissaan hänen uskollinen henkivartijansa Butler. Hän on keijujen pahin vihollinen, mutta hän joutuu auttamaan keijuja joissain kirjoissa, kuten Opalin Kostossa. Artemis kuitenkin oppii pitämään keijuista ajan kuluessa ja jopa ystävystyy niiden kanssa. Artemis on saanut nimensä isänsä mukaan, ja se on sattumoisin sama kuin Artemis-jumalattaren nimi. Artemis II:en syntymäpäivä on 1.9.

Artemiksen "ystäväpiiriin" kuuluu hänen henkivartijansa Butlerin lisäksi mm. Butlerin pikkusisko Juliet, nero Minerva Paradizo, menninkäiskomisario Holly Short, kleptomaanikääpiö Mulch Diggums, komentajamaahinen (edesmennyt) Julius Root sekä erittäin viisas ja varsin itsekeskeinen kentauri Foaly.
**Kenian kansallinen tiedeakatemia** (engl. *Kenya National Academy of Sciences*, lyhennys **KNAS**) on Keniassa toimiva kansallinen tiedeakatemia. Se on tieteellinen, epäpoliittinen, heimoista riippumaton ja voittoa tuottamaton organisaatio. Tiedeakatemian kotipaikka on maan pääkaupunki Nairobi.

KNAS on perustettu perustettu 2. marraskuuta 1983. Sitä edelsi vuonna 1963 perustettu Itä-Afrikan tiedeakatemia (engl. *Easter Africa Academy of Sciences*). Tiedeakatemian tarkoituksena on Kenian tiedeyhteisön aktivointi kansallisen kehityksen hyväksi, tiedettä ja tekniikkaa soveltamalla. Tämän toteuttamiseksi KNAS toimii yhteistyössä Kenian hallituksen, muiden tieteellisten organisaatioiden ja yleisön kanssa.

Tiedeakatemian asemaa määrittelee Kenian tiedettä ja tekniikkaa koskeva laki (Cap 250). Hallinnollisesti KNAS on valtiollisen, hallituksen neuvonantajana toimivan Kenian tiede-, teknologia- ja keksintökomission (engl. *National Commission for Science, Technology and Innovation*, NACOSTI) alaisuudessa, ja Kenian presidentin suojeluksessa oleva organisaatio.

Jäsenkunta jakautuu kolmeen jäsenluokkaan: Fellows (kunniajäsenet, sis. perustajajäsenet, FKNAS), Honorary Fellows (kunniajäsenet, eivät varsinaisia jäseniä) ja Members (jäsenet, MKNAS).

Lähteet
-------

1. 1 2 3 4 5 6 7  Arkistoitu kopioIntroduction Kenya National Academy of Sciences (KNAS), knascience.or.ke.  Arkistoitu 13.9.2021. Viitattu 13.9.2021. (englanniksi)
2. 1 2 3  Kenya National Academy of Sciences (KNAS) interacademies.org. Viitattu 13.9.2021. (englanniksi)
3. ↑  KNAS team paid a courtesy call on the director general, NACOSTI  22.7.2021. National Commission for Science, Technology and Innovation, nacosti.go.ke. Viitattu 13.9.2021. (englanniksi)
4. 1 2  The Kenya National Academy of Sciences (KNAS) International Year of Basic Sciences for Sustainable Development in 2022, iybssd2022.org. Viitattu 13.9.2021. (englanniksi)
5. ↑  Arkistoitu kopioMembership Kenya National Academy of Sciences (KNAS), knascience.or.ke.  Arkistoitu 13.9.2021. Viitattu 13.9.2021. (englanniksi)

Aiheesta muualla
----------------

* KNAS Objektives (Arkistoitu – Internet Archive) (englanniksi) (knascience.or.ke)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Yhdysvallat

 |

 |